ATP30 รายได้บริการเช่ารถเพิ่ม ดันกำไรปี 64 โต 15% แตะ 33.12 ลบ. แจกปันผล 0.03 บ.
ATP30 รายได้บริการเช่ารถเพิ่ม ดันกำไรปี 64 โต 15% แตะ 33.12 ลบ.แจกปันผล 0.03  บาท   XD 8 เม.ย. จ่าย 29 เม.ย. 65
ATP30 รายได้บริการเช่ารถเพิ่ม ดันกำไรปี 64 โต 15% แตะ 33.12 ลบ. แจกปันผล 0.03 บ. XD 8 เม.ย. จ่าย 29 เม.ย. 65
23 ก.พ. 2565

บริษัท เอทีพี 30 จำกัด (มหาชน) หรือ ATP30 รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับปี 2564 บริษัทมีรายได้จากการให้บริการ 493.80 ล้านบาท เพิ่มขึ้น 102.71 ล้านบาทหรือ 26.26% เมื่อเปรียบเทียบ กับปีก่อนหน้าที่มีรายได้จากการให้บริการ 391.09 ล้านบาท มาจากการรักษาฐานลูกค้ารายเดิมเกือบ 100% และการขยายฐานลูกค้า รายใหม่ในการให้บริการจากการขยายพื้นที่การให้บริการและเพิ่มการให้บริการ อาทิ ให้บริการเช่ารถและให้บริการ บริหารจัดการ รถไฟฟ้า ซึ่งเดือนมกราคม 2565 บริษัทได้มีลูกค้ารายใหม่เริ่มให้บริการอีกจำนวน 3 รายและลูกค้าเดิม 1 ราย โดยใช้รถโดยสาร จำนวน 55 คัน และให้บริการเช่ารถตู้ไฟฟ้า 2 คัน
นอกจากนี้บริษัทฯประกาศจ่ายปันผลงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564  และกำไรสะสมเป็นเงินสดในอัตราหุ้นละ 0.03 บาท โดยกำหนดขึ้นเครื่องหมาย XD วันที่ 8 เม.ย. 2565 และกำหนดจ่ายเงินปันผลในวันที่ 29 เม.ย. 2565